Azra (grupa)

**Azra** je bio sastav novog vala koji je bio vrlo popularan za vrijeme 1980-ih godina na području bivše Jugoslavije. Frontmen Azre bio je Branimir "Johnny" Štulić, basist je bio Mišo Hrnjak, a bubnjar Boris Leiner. U djelu *YU 100: najbolji albumi jugoslavenske rock i pop glazbe* uvršteno je čak 5 Azrinih albuma, od kojih su 3 među prvih deset.

## Historija 
Muzički kritičari danas često znaju Azru imenovati kao "obaveznu muzičku lektiru".

### Počeci Azre (1977.) 
Branimir Johnny Štulić, lider grupe, rođen je u Skoplju, u Makedoniji, 1953. godine. U djetinjstvu je često mijenjao prebivalište zbog prirode očevog posla. Otac mu je bio oficir, te najvažnije godine odrastanja i afirmacije provodi u Zagrebu, gdje je upisao Filozofski fakultet, ali "samo da bi zadovoljio starce". Već se tada gotovo fanatično odlučuje baviti muzikom. Na njega su najviše uticali *Beatlesi*, ali prvenstveno radi ideje sastava. Isto tako bio je lud za sevdahom što se očitovalo u prvoj fazi njegovog muzičkog rada kada je osnovao *Balkan Sevdah Band*. Svirali su gotovo sve vlastite pjesme, narodnjaka, pa do *The Beatles*. Pod uticajem novog talasa (*new wave*), vremenom se bend sve više okreće rocku i kroz njega prolazi mnogo različitih muzičara. Nakon što su postali poznatiji Rock and roll sastav, mijenjaju ime u *Azra* (djevica), po istoimenoj poemi Heinricha Heinea, 1977. godine. 1977/78. grupa nastupa u postavi Štulić - Stublić - Pelajić - Novoselić - Juričić, ali se ubrzo ostatak grupe odvaja od Štulića i formira novi sastav - *Film*. Nakon toga Štulić postaje član *Parnog valjka*, ali ni ta saradnja nije dugo potrajala. Vrativši se *Azri*, Štulić* *kao bubnjara uzima Borisa Leinera tada člana *Haustora*, ali ne uspijevajući naći adekvatnog basistu, za prvi intervju, da bi izgledali kao trio - slikali su se s psom.

### Prva postava (1979.-1982.) 
Prvi singl snimaju 1979. s Huseinom Hasanefendićem - Husom (Parni valjak) kao producentom, koji je ujedno svirao gitaru. Još su im pomogli i Zlatko Miksić - Fuma (Parni valjak), Mladen Juričić (Film) i Relja. Na tom singlu su izašle pjesme *Balkan* i *A šta da radim* koje su potakle i prve pozitivne kritike. Ubrzo nakon toga im se pridružio i basista Mišo Hrnjak. Na ljeto iste godine grupa svira po trgovima, na moru kaleći se u direktnim kontaktima sa slučajnom ili namjernom publikom.

Debi album *Azra* snimaju 1980. pod producentskom palicom veterana Drage Mlinarca. Taj album se smatra jednim od najjačih debija u jugoslavenskoj rock-muzici, te im osigurava vodeće mjesto na jugoslavenskoj rock-sceni. Štulićevi tekstovi su usmjereni na mogućnost komunikacije i njenu nužnost (*Uradi nešto*, *Vrijeme odluke*), odnosno ljubavne tematike (*Gracija*, *Tople usne žene*), ali sa posebnim, sebi svojstvenim izrazom.

Godine 1981. kao uvod za novi album Azra objavljuje singl *Lijepe žene prolaze kroz grad*, kojeg također producira Hus i svira gitaru u maniri britanske blues-scene. Nedugo zatim izdaju novi dupli album *Sunčana strana ulice*, sa raznovrsnijim temama. Prvi put Johnny ubacuje i komentare političke prirode (*Užas je moja furka*, *Kurvini sinovi*). U ljubavnim pjesmama (*Između nas*, *Ne reci mi dvaput*, *Gospodar samoće*, *Sunčana strana ulice*) uvodi i puhačke instrumente u izvedbi Sedak-Benčića, Vlahovića, Santre i Juričića. Na albumu su značajne i pjesme u kojima Johnny obrađuje svoju urbanu paranoju (*Odlazak u noć*, *Kad Miki kaže da se boji*), te one u kojima obrađuje problem individualne zapostavljenosti (*Pametni i knjiški ljudi*, *Pit - i to je Amerika*). Producent albuma je Branimir Štulić što će kasnije, uostalom, i redovno biti.

Iste godine grupa održava sedam koncerata za trostruki živi album *Ravno do dna*. Osim starih pjesama tu je i mnoštvo novih ostvarenja (*Ravno do dna*, *Nedeljni komentar*, *Ostavi me nasamo*, *Sjaj u kosi*, *Plavo - smeđe*). Ovaj album je snimka čitavoga koncerta u Kulušiću u Zagrebu 1981, a po neposrednosti i energiji muzike pruža pravu sliku Azre tog razdoblja.

1982. godine izdaje se i drugi dupli album *Filigranski pločnici* te treći singl, u kojima Štulić od izravne energične emotivnosti prelazi prema prikazu unutrašnjeg emotivnog stanja, ali s određenom distancom. Album sadrži političke (*Tko to tamo pjeva*, *68.*, *Pavel*, *Gorki okus*), ljubavne (*Kao ti i ja*, *Volim te kad pričaš*), te pjesme u kojima se Štulić okomljuje na standardne društvene norme (*Put za Katmandu*, *Strah od smrti*, *Život običnog tempa*). Na albumu veliki značaj imaju puhački instrumenti u izvedbi Miroslava Sedaka-Benčića.

### Od *Fazana* do *Zadovoljštine* (1983.-1988.) 
Godine 1983. grupu napušta Mišo Hrnjak te sljedeće dvije godine Štulić i Leiner sami snimaju albume u Njemačkoj. To su *Kad fazani lete* i *Krivo srastanje* u kojima Johnny ulazi u dubine ljudskih misli i pobuda (*Kao i jučer*, *Duboko u tebi*, *Flash*), ili se buni protiv prevladavajućeg načina mišljenja (*3N*, *Mon ami*, *No comment*, *Kad fazani lete*), ili donosi zvuk teških, punih rock-gitara (*Anđeli*, *Štićenik*, *Nemir i strast*). Na albumu se prvi put pojavljuje i obrada jedne narodne pjesme - *Klinček stoji pod oblokom*.

Zatim odlazi u Nizozemsku gdje pravi nove pjesme te stare prevodi na engleski jezik, s ciljem izdavanja u Nizozemskoj.

To mu ne polazi za rukom, te izdaje domaći album pod nazivom *It aint like in the movies at all*.

Godine 1987. s Leinerom, Juricom Pađenom i Stephenom Kippom, kojeg je doveo iz Holandije, snima novi album *Između krajnosti* koji sadrži uglavnom obrade pjesama (*Zadovoljština* - *Satisfaction *- *Rolling Stones*, *Adio mare *- Vlaho Paljetak) te neke njegove nove uratke (*Izlazak iz kome*, *Vaše veličanstvo*).

1988. izdaje četverostruki živi mega-album *Zadovoljština*, s luksuznom opremom i istom postavom. Ovaj album je snimak gotovo čitavog koncerta održanog u Domu sportova u Zagrebu, oktobra 1987. Sadrži mnoštvo starih stvari te mnoštvo obrada stranih autora.

### Solo radovi i kraj *Azre *(1989.) 
Nakon toga Štulić snima solističke albume: *Balkanska rapsodija* (*Teško ovo život*), *Balegari ne vjeruju sreći* (*Voljela me nije nijedna*, *Men se dušo od tebe ne rastaje*, *Usne vrele višnje* - obrada *Lilly Of The West* iz repertoara apsolutne legende i veterana, genijalnog Boba Dylana u kojima miješa makedonski folklor, engleski jezik i domaću pop-historiju.

Godine 1990. grupa nakon koncerta na Hvaru i formalno prestaje postojati.

Devedesetih godina Štulić izdaje dva albuma *Sevdah za Paulu Horvat* i *Anali*, koji su kvalitetno daleko ispod njegovog ranijeg opusa. Međutim, Štulićeva glavna preokupacija jest prijevod Homerove *Ilijade* koji je i dovršio 1995. godine pod nazivom *Božanska Ilijada*. 1997. godine Štulić izdaje album *Blase* kojim se, prema kritici, vraća standardima ranijeg rada.

Štulićeve pjesme su objavljene u knjigama *Filigranski pločnici* i *Big bang*, njegovi lirski pokušaji *Anonymus Epigramus*, kao dodatak *Zadovoljštini*, a koncerti na video-kasetama *Zadovoljština* i *Klinček stoji pod oblokom*.

Branimir Johnny Štulić jedna je od najkontraverznijh ličnosti u ex-yu rocku uopće. Njegove pjesme još od početka su imale dvojaki učinak na publiku. Jedni su ismijavali njegovo umijeće sviranja gitare, način pjevanja, nerazumljive tekstove dalekih metafora koji su "intelektualno buncanje i isprazno politiziranje po svaku cijenu." Drugi su bili "poraženi neposrednošću muzike, energije i poetike, čovjeka koji je uhvaćene djeliće gradskog očaja ponovo povezivao u stvaran svijet svojih pjesama dajući ga u širokom registru tonova, od straha i bijesa do delikatne ljubavi." 
thumb|200px|Boris Leiner, nekadašnji bubnjar "Azre" (2016.)

## Članovi 
* Branimir Štulić (Johnny) - vokal, gitara
* Jura Stublić - vokal, gitara
* Boris Leiner - bubnjevi, vokal 
* Mišo Hrnjak - bas (1979 - 1982)
* Jurica Pađen - gitara (1983 - 1984, 1987 - 1989)
* Stephen Kipp - bas (1987 - 1989)

## Diskografija 
### Singlovi 
* Balkan / A šta da radim  - (Suzy, 1979)
* Lijepe žene prolaze kroz grad / Poziv na ples / Suzy F. - (Jugoton, 1980)
* Johnny, budi dobar / Teško vrijeme - (Jugoton, 1982)
* E, pa što / Sloboda / Gluperde lutaju daleko  - (Jugoton, 1982)
* Nemir i strast / Doviđenja na vlaškom drumu - (Jugoton, 1983)
* Flash / Klinček stoji pod oblokom - (Jugoton, 1984)
* Mon ami / Duboko u tebi - (Jugoton, 1984)
* Pretty Women Passing Trough Town / Vondel Park / The Balkans - (Marginal Face Productions, 1986)
* Kao i jučer / Doviđenja na vlaškom drumu - (Jugoton, 1987)
* Bed rok / Kada stvari krenu loše - (Jugoton, 1987)
* Ma che colpa abbiamo noi / Adio Mare - (Jugoton, 1988)

### Kompilacije 
* Singl Ploče 1979-1982  - (Jugoton, 1982)
* Kao i jučer - Single Ploče 1983-1986  - (Jugoton, 1986)

### Albumi 
;Azra
* *Azra (album)* 
* *Sunčana strana ulice* - (dvostruki - Jugoton, 1981.)
* *Ravno do dna* - (trostruki, uživo - Jugoton, 1982.)
* *Filigranski pločnici* - (dvostruki - Jugoton, 1982.)
* *Kad fazani lete* - (Jugoton, 1983.)
* *Krivo srastanje* - (Jugoton, 1983.)
* ''It Ain't Like in the Movies At All* - (trostruki - Diskoton, 1985.)
* *Između krajnosti* - (Jugoton, 1987.)
* *Zadovoljština* - (četverostruki, uživo, 1988.)

;Branimir Štulić*'
* *Balkanska Rapsodija* - (dvostruki,Jugoton 1989.)
* *Balegari ne vjeruju sreći* - (Jugoton, 1990.)
* *Sevdah za Paulu Horvat* - (snimljen u Sarajevu 1991., objavljen - Komuna, 1995.)
* *Anali* (dvostruki, Komuna 1995.)
* *Blase* (Hi Fi Centar, 1997.)

;Video/TV
* *Zadovoljština* (Zagreb, Live Concert, 1988)
* *Das Ist Johnny* (Sarajevo, Live Film, 1991)

## Reference 
Kategorija:Jugoslavenske muzičke grupe